section_heading: Tijek bitke
paragraph_text: Britanci su prvo trebali neopaženi doći do same talijanske obale te tada izvršiti napad, a poslije napada neopaženo pobjeći iz radijusa djelovanja neprijateljskog zrakoplovstva. Nekoliko su puta u zadnji trenutak izbjegli otkrivanje. Zbog raznih nepredviđenih okolnost poput gubitka nekoliko letjelica tijekom plovidbe za noćni je napad ostao svega 21 zrakoplov tipa “Swordfish”. Tijekom noći u Taranto je uplovio još jedan bojni brod što je značilo da ih je trenutačno 6 u luci.